OSKA infotund: rõiva-, tekstiili- ja nahatööstus
2026-04-02 14:00 - 15:00 (Europe/Tallinn)
OSKA infotund: rõiva-, tekstiili- ja nahatööstus
Kutsekoda avaldab peagi OSKA rõiva-, tekstiili- ja nahatööstuse valdkonna tööjõu- ja oskuste vajaduse uuringu.
Nagu ülejäänud Euroopa, seisab ka Eesti rõiva-, tekstiili- ja nahatööstus küsimuse ees, kuidas konkureerida hiiglasliku Aasia turuga ning tagada, et vähemalt strateegiliselt oluline tootmine jääks kohapeale alles.
Valdkonnas on tugevalt fookuses keskkonnasäästlikkuse, ringmajanduse ja jätkusuutlikkuse teemad. Vaatamata sellele, et õmblustöö jääb ka edaspidigi käsitöömahukaks, on ka siin valdkonnas oluline oskusvajaduse mõjutaja tehnoloogia areng.
2. aprillil kell 14 toimuvas infotunnis tutvustavad uuringu peamisi tulemusi OSKA uuringujuht Ingrid Lepik ja OSKA analüütik Mare Uiboupin.
Infotund toimub Teams keskkonnas. Registreeru siin.

"Suure digiseikluse" esitlus
2026-04-02 16:30 - 18:00
Märtsis jõudis rohkem kui 350 soovi avaldanud kooli ning saabub peagi kõikidesse koolieelikutega lasteaedadesse Eesti esimene terviklik materjal, mis aitab nii õpetajatel kui vanematel 5–10-aastaste lastega digimaailma ohtudest ja võimalustest rääkida. Tegu on PPA eestvedamisel loodud Eesti esimese omalaadse tervikliku õppekomplektiga.
Lasteaedadesse saadetav komplekt sisaldab raamatut, lauamängu, pildikaarte ja töölehti. Koolidesse saadeti ainult raamat koos töölehtedega, mida on kõigil võimalik ka omal käel Rahva Raamatust ja Apollost osta ning veebist tasuta lugeda suurdigiseiklus.ee.
Kutsume nii õpetajaid, vanemaid kui lastega töötavaid spetsialiste 2. aprillil kell 16.30–18.00 Viru keskuse Rahva Raamatusse esitlusele komplektiga tutvuma!
Esitlusel tutvustavad autorid Maria Murumaa-Mengel, Inger Klesment ja Killi Agur selle loomislugu, sisu ja praktilisi õppematerjale – lauamängu ning vestluskaarte –, mis kõik on mõeldud kasutamiseks lasteaedades, koolides ning ka lapsevanemate toetamiseks kodudes.
Tulekust palume teada anda järgmise vormi kaudu

Füüsikaolümpiaad
2026-04-04 00:00 - 2026-04-05 23:59
Füüsikaolümpiaad
Lõppvoor 4.–5.4.2026.
Info

Keemiaviktoriin "Indikaator"
2026-04-06 00:00 - 23:59
Keemiaviktoriin Indikaator

Keemiaviktoriin “Indikaator” on mõeldud kõigile 8.–12. klasside õpilastele, kes soovivad oma keemiateadmised proovile panna.
Võistluse põhieesmärk on avardada Sinu keemilist maailmapilti. Ülesanded on kahes vanuserühmas: 8.–9. klass ja 10.–12. klass. Võistlust alustades vali, kumma vanuserühma ülesandeid lahendada soovid. Ülesanded on ainult eesti keeles.
Viktoriin toimub 6. aprillil 2026. Viktoriin viiakse läbi Tartu Ülikooli teaduskooli viktoriinikeskkonnas viktoriinid.ee.
Võistluse alustamiseks tuleb ennast sisse logida võistluskeskkonda varem loodud kasutajatunnuse ja parooliga või loo endale uus kasutajakonto. Veendu, et sisestatud andmed on õiged (eriti Sinu klass ja kool).
Ülesannete lahendamiseks on aega 60 minutit. Ülesanded toetavad keemiaeksamiks ettevalmistumist. Lahendada saab endale sobival ajal ja kohas ajavahemikul 8.00–22.00. Lahendamisel võid abiks võtta perioodilisustabeli.
Pärast võistlust näevad õpilased viktoriinide keskkonnas oma tulemusi.
Õpetajatele avaldame tulemusi koolide kaupa nende kirjaliku sooviavalduse põhjal (renar.suurpere@ut.ee).

Matemaatika e-katseeksam
2026-04-07 00:00 - 23:59
Harno kutsub koole osalema e-katseeksamitel
Märtsist aprillini toimuvad üle-eestilised e-katseeksamid. Selleks, et 2027. aastal esmakordselt toimuvad e-eksamid toimuksid sujuvalt ja ootuspäraselt, on e-katseeksamitel osalemine koolide jaoks oluline samm testimaks oma valmisolekut.
Kui 2025. aasta kevadel toimusid e-eksamite katsetused piiratud mahus, siis sel kevadel saavad kõik üldhariduskoolid katsetustel osaleda, et valmistuda 2027. aastal toimuvateks eesti keele, eesti keele kui teise keele ja inglise keele eksamiteks ning 2028. aastal toimuvaks matemaatika elektroonseks eksamiks.
“E-katseeksamitel osalevate 9. klasside õpilaste jaoks on see hea võimalus saada vahetult enne lõpueksameid tagasisidet oma õpitulemuste omandamise kohta. Kooli jaoks on aga oluline testida enda taristut ja inimressursse,” sõnas Harno hindamise korralduskeskuse juht Heidy Roosimägi. “Igasuguste katsetuste eesmärk on välja selgitada puudujääke, seega ei tähenda probleemide ilmnemine, et katseeksam oleks tingimata nurjunud ja e-eksamid läbikukkunud,” lisas ta.
E-katseeksamid toimuvad:
04.–06.03 inglise keel
17.–19.03 eesti keel teise keelena
19.03 eesti keel
07.04 matemaatika
Osaleda tuleb vähemalt ühel keelevaldkonna eksamil, kuid enda kooli valmisoleku põhjalikumaks testimiseks on soovituslik osaleda kõikidel, sh ka matemaatika e-katseeksamil.
Katseeksamitel osalemiseks tuleb hiljemalt 20. jaanuariks täita vorm https://forms.office.com/e/FFsQewRZjF
Täpsustav info põhikooli e-katseeksamite kohta on leitav infolehelt Põhikooli e-lõpueksamite katsetuste korraldamine 2026
29. jaanuaril kl 15.00–16.30 toimub Teamsis e-katseeksameid sissejuhatav veebiseminar. Veebiseminariga liitumise lingi leiab siit. Kohtumine salvestatakse ning seminari materjalid ja salvestus lisatakse Harno infotundide veebilehele.
Juhul, kui infolehelt ei ole võimalik enda küsimusele vastust saada, siis palume need ette saata vastava vormi kaudu hiljemalt 26. jaanuariks.

Tüdrukute IKT ja inseneeria konverents SPARK
2026-04-07 00:00 - 23:59
7. aprillil toimub Tallinna Kultuurikatlas esmakordselt tüdrukutele suunatud IKT- ja inseneeriakonverents SPARK, mis toob kokku enam kui 300 7.–9. klassi tüdrukut üle Eesti.
Konverentsi eesmärk on toetada tüdrukute huvi tehnoloogia vastu, pakkuda neile positiivset kokkupuudet inseneeria ja IT-valdkonnaga ning näidata, et tuleviku tehnoloogia- ja inseneriametid on avatud ka tüdrukutele. Sündmus algab kell 10 ning selle kohad täitusid vaid mõne päevaga. Kokku registreerus 319 tüdrukut kokku 13 maakonnast, sh näiteks Rõuge põhikoolist, Türilt, Mustveest, Valgast, Leisi, Kuresaare, Nõo ja Tõrvandi koolidest.
Harno tellitud 2025. aasta inseneeriahariduse populaarsuse uuring näitab, et 13–23aastastest noortest on inseneriametist teadlikud vaid 38%, samal ajal kui 43% pigem ei tea, mida insener teeb, ja 13% ei ole selle ametiga üldse kursis. Kuigi inseneeria tundub 61% noortele väga või pigem huvitav, on võrreldes poistega tüdrukute seas rohkem neid, kelle jaoks valdkond on ebahuvitav või kelle huvi liigub teiste erialade poole. Uuring toob ka välja, et tüdrukute jaoks on poistest olulisem päriseluline kokkupuude, inseneeria tutvustamine loova ja põnevana ning teadmine, et sellel tööl on päris mõju inimeste elule.
„Meil ei ole puudust tüdrukutest, kellel oleksid eeldused tehnoloogia ja inseneeria valdkonnas töötamiseks. Liiga sageli jääb puudu hoopis kokkupuutest, eeskujudest ja selgest arusaamast, mida selles valdkonnas päriselt teha saab. SPARK aitab tüdrukutele seda pilti avada ja näidata, et tehnoloogia ning inseneeria võivad olla ka tüdrukute jaoks loomulik ja huvitav,“ ütles Harno haridusuuenduste juht Liina Kanter.
Sooline tasakaal tehnoloogiavaldkonnas on Eestis paigast ära. Täna kaalub tehnoloogiaerialasid vaid umbes iga kuues tüdruk. Naiste osakaal tehnikaerialade vastuvõetute ja lõpetajate seas on püsinud aastaid umbes 20% juures ning prioriteetsetel inseneeriaerialadel umbes 11% juures.
Konverentsi avab Liina Kanter ning päeva juhib endine Solaride tegevjuht ja praegune Onkoloogika eestvedaja Kristel Leif. Laval astuvad üles muusik säm, aasta insener ja ettevõtja Cathy-Liis Põlluveer ning GoWorkaBiti asutaja ja vibe codingu õpetaja Kei Olbrei. Lõunapausi ajal loob meeleolu DJ Killu Kolsar ning pärastlõunal toimuvad praktilised töötoad. Konverents on suunatud 7.–9. klassi tüdrukutele.
SPARK on osa laiemast tegevussuunast, millega Harno ja partnerid püüavad muuta tehnoloogia- ja inseneeriavaldkonda noorte jaoks nähtavamaks ja arusaadavamaks. Aprillis kestab ka kampaania „Juhi AI-d, õpi IT-d“, mille sõnum on, et AI areng avab uusi oskusi, ameteid ja karjäärivõimalusi ning inimene jääb tehnoloogia arendajaks, suunajaks ja kasutajaks. Harno kampaanialehe järgi muutuvad üha olulisemaks rollid, mis on seotud andmete analüüsimise, digilahenduste arendamise, küberturbe, kasutajakogemuse ning AI rakendamise ja testimisega.
Info

Vambola Kisandi inauguratsiooniloeng
2026-04-07 16:15 - 17:30
Teisipäeval, 7. aprillil algusega kell 16.15 peab Tartu ülikooli materjaliteaduse professor Vambola Kisand ülikooli aulas inauguratsiooniloengu „Antimikroobsete pinnakatetega kutsumata külaliste vastu“. Veebiülekannet saab jälgida UTTV-st.
Tartu ülikooli materjaliteaduse professor Vambola Kisand ütles, et antibiootikumiresistentsete bakterite kiire levik ja nende põhjustatud terviseprobleemide järsk kasv on maailmas hüppeliselt suurendanud huvi antimikroobsete pindade ja pinnakatete vastu. Need peavad ühest küljest mikroobe hävitama või nende paljunemist pidurdama, teisalt olema inimesele ohutud. „Näiteks aitavad sellised pinnakatted takistada antibio
otikumiresistentsete bakterite levikut, kui kasutada neid avalike ruumide esemetel (ukselingid, lülitid, käepidemed), mida inimesed sageli puudutavad. Samuti on antimikroobsete pinnakatete kasutamine põhjendatud haiglates ja hooldekodudes, kus viibivad nõrgenenud immuunsüsteemiga inimesed, ning kohtades, kus samu pindasid puudutavad väga paljud inimesed – näiteks ühissõidukites,“ selgitas Kisand.
Inauguratsiooniloengus keskendub professor Vambola Kisand eeskätt antimikroobsete pindade liikidele, valmistamisele, rakendamisele ja mõjule mikroobidele. „Kõige tavalisem antimikroobse toimega pinnakate on vask- ja hõbeesemetel, mida inimkond on alati kasutanud. Et aga valdkonna areng on olnud väga kiire, on nüüdseks olemas juba palju keerukamaid ja mitmeotstarbelisi lahendusi, näiteks fotokatalüütilised antimikroobsed pinnad, millest tuleb loengus ka pikemalt juttu,“ ütles Kisand.
Vambola Kisand lõpetas 1994. aastal Tartu ülikooli füüsika bakalaureuseõppe ja 1997. aastal füüsika magistriõppe. 1997. aastal astus ta Hamburgi ülikooli doktorantuuri ja tegi eksperimentaalse töö Hamburgi rahvusvahelises teaduskeskuses DESY. 2001. aastal kaitses Kisand Hamburgi ülikoolis doktoritöö „Vabade eksitonide teke tahkes krüptoonis uurituna aeglahutusega luminestsentsspektroskoopia abil“. Seejärel naasis ta Tartusse ja on töötanud Tartu ülikooli füüsika instituudis teaduri, vanemteaduri ja kaasprofessorina.
Alates 2019. aastast on Vambola Kisand Tartu ülikooli füüsika instituudi röntgenspektroskoopia labori juhataja. Tema töörühm tegeleb materjaliteaduse teemade kõrval intensiivselt ka sünkrotronspektroskoopiaga. Töörühma uuringubaas on MAX IV labor Rootsis Lundis.
Alates 2025. aastast on Vambola Kisand Tartu ülikooli materjaliteaduse professor. Muu tegevuse kõrvalt on ta ka Eesti teadustaristu teekaardi objekti „Nanomaterjalide tehnoloogiate ja uuringute keskus (NAMUR+)“ teadustaristu juht.

Eesti humanitaarteaduste aastakonverents
2026-04-08 08:00 - 2026-04-10 17:00
8.–10. aprillini toimub Tartus Eesti Rahva Muuseumis ja Tartu ülikoolis Eesti humanitaarteaduste aastakonverents, kus kolme päeva jooksul käsitletakse humanitaarteaduste maailmaid ja nende piire. Esmakordselt antakse koostöös Eesti TA-ga välja Eesti humanitaarteaduste aastapreemiad.
Konverentsi pealkirja “Hic sunt dracones. Humanitaarsed maailmad” alla koondub muljetavaldav hulk teemasid – 42 ettekandepaneeli 252 suulise ettekandega, lisaks 19 posterettekannet, üheksa ümarlauda ja neli praktilist töötuba. Peaesinejateks on Tartu ülikooli arheokeemik Ester Oras, kirjandusteadlane Jaak Tomberg ning Underi ja Tuglase kirjandusinstituudi latinist Kristi Viiding. Teemade valik näitab, et humanitaaride maailm on avar – siin on tavapärast ja tavatut, teemasid, mis seovad erinevaid erialasid, jõuavad humanitaaria piiridele ja ületavad neid. Korraldajate eesmärk on olnud anda võimalus kõigile humanitaaridele kokku tulla ja mõtteid vahetada.
„Paljusus on suur ja spekter lai,“ iseloomustab konverentsi sisu peakorraldaja professor Riho Altnurme. „Suurimat huvi näivad äratavat soouuringud, surm ja surelikkus, nõukogude aeg ja sotskolonialism – väga erinevate vaatenurkade alt, küll ajalugu, filosoofiat, keele- ja kirjandusteadust, kunsti ja meditsiini kaasates. Inimene ja loodus, loodus- ja humanitaarteaduste koostöö leiab tähelepanu juba esimesest plenaarettekandest peale. Digihumanitaaria on traditsiooniliselt oluline teema, seekord seoses digipärandiga – muuseumid on korraldajate seas ja nendega seotud teemad populaarsed. Lõpuks ja mitte vähe olulisena – esmakordselt anname välja humanitaarteaduste aastapreemiaid, koostöös Eesti TA-ga.“
Humanitaarteaduste aastapreemiad, mis on kutsutud ellu, et tunnustada Eesti humanitaarteadlaste teedrajavaid ja põhjapanevaid uurimistöid, antakse üle konverentsi lõpus. Aastapreemiatele esitasid Eesti teadus- ja arendusasutused 16 kandidaati.
Eesti humanitaarteaduste aastakonverents on ellu kutsutud sooviga elavdada humanitaarteaduslikke arutelusid ja suurendada kollegiaalset läbikäimist uue regulaarse teadusfoorumi näol. Seni on humanitaarteadlased kohtunud pigem rahvusvahelistel konverentsidel, mistõttu loob konverents platvormi, kus jagada oma uurimistulemusi ja mõtteid laiemale Eesti teadlaskonnale. Algatuse taga on viis ülikooli ning neli teadus- ja arendusasutust: Eesti kunstiakadeemia, Eesti muusika- ja teatriakadeemia, Tallinna tehnikaülikool, Tallinna ülikool, Tartu ülikool, EKI, Eesti kirjandusmuuseum, Eesti Rahva Muuseum ning Underi ja Tuglase kirjandusinstituut. Esimene konverents toimus aastal 2024 Tallinnas.

Konverents “Roheoskused – tegudest tulevikku”
2026-04-08 10:00 - 20:00
Haridus- ja noorteamet koostöös haridus- ja teadusministeeriumiga korraldab roheoskuste programmi lõpukonverentsi “Roheoskused – tegudest tulevikku” 8. aprillil Tallinnas kruiisiterminalis. Konverentsi info

Noortekirjanduse päev
2026-04-08 11:00 - 15:30
Noortekirjanduse päev Tallinna Südalinna raamatukogus 8. aprillil kl 11–15.30.
Info

Leiutajate ralli võidusõit
2026-04-09 00:00 - 23:59
Leiutajate ralli võidusõit toimub kahes vanusegrupis – 4.–6. klassi ja 7.–9. klassi õpilastele. Kummagi vanusegrupi võitjat premeeritakse 500-eurose auhinnareisiga vabalt valitud sihtkohta.
Vastavalt leiutajate ralli reeglitele võib võistkond koosneda 3–5 liikmest ning juhendajast. Meeskonnad peavad arendama ja ehitama liikuri, mis läbib etteantud vahemaa võimalikult kiiresti.
„Leiutajate ralli on praktiline, õpetlik ja põnev kogemus,“ ütles „Rakett69“ produtsent Kalev Smidt. „Lisaks inseneeria teadmistele arendab see ka väga olulisi sotsiaalseid oskusi, nagu koostöö- ja juhtimisoskus, ning näitab, kui palju on võimalik saavutada katsetamise ja nutika mõtlemisega.“
„Võistlustele on väga oodatud osalema tüdrukud ja erinevate emakeeltega noored. Tänapäeval on inseneeria just see valdkond, mis aitab ennast teostada kõigil, sõltumata soost ja kodusest keelest,“ rõhutas noorte võistluse üks kaaskorraldajatest ja Energia avastuskeskuse tegevjuht Darja Saar.
Võistlusele saab registreeruda kuni 23. märtsini 2026 veebilehel https://rakett69.ee/ralli. Samal lehel on võimalik tutvuda ka võistluse reeglitega.
Leiutajate ralli finaal toimub 9. aprillil Energia avastuskeskuses Tallinnas. 2025. aasta võidusõidumasinatega saab tutvuda Energia avastuskeskuses, Tallinnas.

Veebiarutelu „Kas haridus muudab käitumist?“
2026-04-09 16:00 - 17:30
9. aprillil kl 16–17.30 on kõik huvilised oodatud osalema Tartu ülikooli kestliku arengu keskuse veebiarutelul „Kas haridus muudab käitumist?“. Üritust saab jälgida UTTV keskkonnas.
Eestlased on hariduse usku. Veel hiljuti pidasime seda kõige lootustandvamaks abinõuks keskkonnaprobleemide lahendamisel. Ometi näitavad viimatised Eesti inimarengu aruande andmed midagi ootamatut: kõrgem haridustase ja parem elujärg ei taga kestlikumat käitumist – vastupidi, need võivad liigset tarbimist hoopis suurendada.
Miks on eestlased kõige kliimaskeptilisem rahvas? Milline on hariduse roll keskkonnateemade käsitlemisel ja kestliku käitumise kujundamisel? Millised on realistlikud ootused koolidele ja ülikoolidele? Kes peaks esimesena muutuma – üksikisik või süsteem?
Inimarengu aruande peatüki „Kestlikkus hariduse peeglis“ autorid arutlevad nende küsimuste üle koos arutelu juhi Tõnis Lehega.
Sõna saavad Tallinna ülikooli hariduspsühholoog Grete Arro, Tartu ülikooli linnakeskkonna kaasprofessor Age Poom, Tallinna tehnikaülikooli keskkonnasotsioloog Bianka Plüschke-Altof ning Rakvere riigigümnaasiumi direktor ja ökoloog Liisa Puusepp.
Kuulajatel on võimalik esinejatele küsimusi esitada Sli.do vahendusel. Ürituse sujuvamaks korraldamiseks palume huvilistel oma osalussoovist hiljemalt 8. aprillil registreerumisvormis märku anda.
Kõik huvilised saavad arutelu jälgida UTTV-s ja seda kantakse üle ka Facebookis.

Soome keele olümpiaad
2026-04-10 00:00 - 23:59
Soome keele olümpiaad
Soome keele olümpiaadi korraldab Tartu Ülikool koostöös Soome Instituudi ja Tallinna Ülikooliga igal aastal.
Olümpiaadist võivad osa võtta üldhariduskooli 9.–12. klassi õpilased ja kuni 20-aastased kutsekooli õpilased. Olümpiaadist osavõtja ei tohi olla Soomes koolis käinud v.a algkooli 1.–4. klass), tema emakeel ei tohi olla soome keel ja ta peab olema õppinud põhikoolis või gümnaasiumis või kutsekoolis soome keelt.
Eelvoorus on test, lõppvooru kutsutakse 30 õpilast. Lõppvoorus on nii kirjalikke kui suulisi ülesandeid.
Lõppvoor 10.04.2026.

2026-04-11 00:00 - 23:59
Maateaduste olümpiaad 11. aprillil 2026.
Info

Õpetajate rahvatantsufestival
2026-04-11 00:00 - 23:59
Õpetajate rahvatantsufestival Viljandis
Tänavu toimub 26. õpetajate rahvatantsufestival Viljandis 11. aprillil 2026. a. Festivali korraldab Paalalinna kooli rahvatantsurühm Kelluke koostöös Viljandi Jakobsoni kooliga.
Õpetajate rahvatantsufestivalide korraldamise mõtte ja idee autor on tänaseks manala teele lahkunud Kohtla-Nõmme tunnustatud eesti keele ja rahvatantsuõpetaja Urve Kilk. Kakskümmend kuus aastat tagasi algatatud mõttest ja tegevusest on saanud traditsioon. Õpetajad, kes on huvitatud ja tunnevad end koduselt eesti rahvatantsu tantsides, alustavad sügiseti. Eesmärk on osaleda oma maakonna, piirkonna ja vabariigi pidudel. Samasse tööplaani mahub ka õpetajate rahvatantsufestival.

Maateaduste olümpiaad
2026-04-11 00:00 - 23:59
Maateaduste olümpiaad on gümnasistidele mõeldud loodusteaduslik võistlus, mis pakub rakenduslikke ja loomingulisi ülesandeid, mille eesmärk on mõista Maad ühe tervikliku süsteemina. Olümpiaad hõlmab valdkondi nagu geoloogia, meteoroloogia, okeanograafia ja keskkonnateadused. Ülesannete edukas lahendamine eeldab teadmisi põhikooli ja gümnaasiumi geograafia, füüsika ja keemia õppekavast ning hea analüüsivõime olemasolu. Mõnedes valdkondades, nagu näiteks geoloogias, on ülesannete temaatika laiem geograafia õppekavas käsitletavast. Süvendatud tähelepanu leiavad sealhulgas geoloogilise aja, Maa süvaprotsesside, keskkonnamuutuste ja maapõueressurssidega seotud teemad. Olümpiaadi ülesannetes pööratakse tähelepanu eelkõige loodusteadusliku uuringu olemuse avamisele, probleemide lahendamise ja järelduste tegemiste oskuste arendamisele. Väiksem osakaal on erinevate valdkondadega seotud faktiteadmistel.
Olümpiaad toimub ühes voorus ning võisteldakse ühes vanuseastmes: 10.–12. klassi õpilased. Olümpiaadi sisuliseks läbiviimiseks moodustatakse TalTechi juures maateaduste olümpiaadi žürii.

Eelvoor toimub 20. märtsil kl 12–13.30 online’is ja lõppvoor toimub 11. aprillil.
Toimumise koht: Tallinna Tehnikaülikooli Tudengimaja
Žürii esimees: Alvar Soesoo (TalTechi professor)
Žürii liikmed: Siim Veski (TalTech professor), Rutt Hints (TalTechi vanemteadur), Aarne Männik (TalTechi kaasprofessor), Päivo Simson (TalTechi olümpiaadiõppe peaspetsialist), Leeli Amon (TalTechi vanemteadur), Sirli Sipp Kulli (Eesti geoloogiateenistuse direktor), Tarmo All (Eesti geoloogiateenistuse nõunik), Piret Karu (Tallinna reaalkooli geograafiaõpetaja, vaatlejaliige), Krete Roopõld (Tartu ülikooli geoloogia õppekava magistrant)
Korraldavad Tallinna tehnikaülikooli eksami- ja olümpiaadikool ja geoloogia instituut

Küsimused palume esitada aadressil maateadused@taltech.ee
Esikolmikule rahalised auhinnad.

Aeglase vaatamise päev
2026-04-11 00:00 - 23:59
Laupäeval, 11. aprillil on rahvusvaheline aeglase kunsti päev. Muuseumiühing kutsub huvilisi sel päeval muuseumidesse nautima aeglast vaatamist, süvenemist ja taastuma tähelepanuväsimusest.
Aeglase vaatamise päev (Slow Art Day) on maailmas ellu kutsutud, et muuta seda, kuidas inimesed kunsti kogevad. Aktsiooni eesmärk on aeglustada tempot, süvendada kunstikogemust, muuta kunst kättesaadavamaks ja tuua inimesed taas hetke.
“Uuringud on näidanud, et muuseumis käimine kutsub inimeses esile rõõmu ja elevust, leevendab stressi, annab uusi faktiteadmisi ning soodustab loovust ja inspiratsiooni. Üha kiirenev elutempo ei lase meil maailma ja meid ümbritsevat enam täiel määral kogeda. Me lihtsalt ei jõua. Hea, et on loodud päev, mil saame fookusesse võtta just tempo aeglustamise ja kvaliteetse kogemise. Kuna taustamüra meie ümber on päris suur, siis on just muuseumid ideaalne koht, kus ilma segavate faktoriteta nautida rahu ja aeglust,” selgitas muuseumiühingu tegevjuht Anu Viltrop aktsiooni olulisust.
Aeglase kunsti päeval osalemine on imelihtne:

Mine ühte või mõnda muuseumisse.
Pane nutitelefon muuseumikülastuse ajaks garderoobi, kotti või taskusse (võimalusel pane hääletuks).
Vali vaatamiseks 1–5 kunstieset või museaali (küsi soovitusi ja juhiseid muuseumi kassast).
Uuri neid esemed ja proovi nende sisse minna. Mitmed muuseumid on mõtisklemiseks ja keskendumiseks välja pakkunud suunavaid ideid ja mõtteid, et aeglust harjutada.

Info

Tehisaruolümpiaad
2026-04-11 00:00 - 2026-04-12 23:59
Tehisaruolümpiaad
2024. aastal osales Eesti meeskond esimest korda rahvusvahelisel tehisaru (IOAI) olümpiaadil. 2025/2026. õppeaastast korraldab TÜ teaduskool koostöös sponsoritega Eestis tehisaru olümpiaadi. Eesmärgiks on avastada ja arendada tehisarus võimekaid õpilasi. Eesti tehisaru olümpiaad on kolmevooruline, koosnedes lahtisest võistlusest, teisest ja lõppvoorust. Olümpiaadil võivad osaleda ja võistelda kõik Eesti kooliõpilased, kes ei ole asunud omandama kõrgharidust, ja on 15. augustiks 2026 alla 20-aastased.
Lahtine võistlus 12.–18. jaanuar 2026
Registreerimine 15.12.2025–05.01.2026 kell 12
Teine voor 2.–8. märts 2026
Lõppvoor 11.–12. aprill 2026

Eesti keele riigieksam
2026-04-13 00:00 - 23:59
Eesti keele riigieksam (kirjalik) 13. aprillil 2026.

Koolivaheaeg
2026-04-13 00:00 - 2026-04-19 23:59
Koolivaheaeg 13. aprill 2026. a – 19. aprill 2026. a

Eesti keel teise keelena eksam
2026-04-14 00:00 - 23:59
B2-taseme eksamiga ühitatud eesti keel teise keelena eksam (kirjalik) 14. aprillil 2026.

Interneti päev 2026: "Ühiskond vs tehnoloogia – kumb juhib mängu?"
2026-04-14 00:00 - 23:59
Interneti päev toob kokku eksperdid, spetsialistid ja valdkonna huvilised, et arutleda päevakajalistel internetihalduse teemadel 14. aprillil algusega kell 12.00 Palo Alto Clubis (Telliskivi tn 57).
Interneti päeva programmi panid kokku Eesti Interneti SA kollektiiv ning programmitoimkond, kuhu kuuluvad Karmen Turk,
Linnar Viik, Henrik Roonemaa, Birgy Lorenz, Heiki Sibul ja Mare Vahtre.
Info

Eesti keel teise keelena eksam
2026-04-14 00:00 - 2026-04-17 23:59
B2-taseme eksamiga ühitatud eesti keel teise keelena eksam (suuline) 14.–17. aprillini 2026.

Oskuste Akadeemia: oskuspõhine värbamine – kuidas see käib?
2026-04-15 16:00 - 17:00
Oskuste Akadeemia: oskuspõhine värbamine – kuidas see käib?
Värbamisel toimub kandidaatide hindamise esimene voor sageli CV põhjal. CV oli eriti hea infoallikas seni, kuni enamik inimesi pani sinna ühtmoodi kirja kõik selle, mille kohta paber olemas: varasema töötamise kogemus, omandatud haridus, täienduskoolitus. Nii oli teave võrreldav. Ent kuidas anda hinnanguid nüüd, mil mitmesuguseid oskusi saab hõlpsasti omandada iseseisvalt õppides ning piiriüleselt saab töötada kodulaua tagant lahkumata?
Olukorras, kus õppimise ja töötamise viisid mitmekesistuvad, on uus suund võetud ka värbamisel – kesksele kohale on kerkinud oskused. Kuidas toimub oskuspõhine värbamine? Milliste meetoditega kandideerija oskusi kaardistada? Milliseid eeliseid annab ja millised väljakutsed esitab oskuspõhine värbamine tööandjale?
Aprillikuu Oskuste Akadeemia veebiseminaril avab teemat Eesti Personalijuhtimise Ühingu PARE juhatuse aseesimees Maria Kütt.
Veebiseminar toimub 15. aprillil kell 16-17 Teams keskkonnas.
Registreeru siin

Fenno-Ugria hõimuklubi
2026-04-15 17:00 - 18:00
MTÜ Fenno-Ugria Asutuse korraldatav Fenno-Ugria hõimuklubi jätkab harivate kooskäimistega kevadhooajal! Et soome-ugri teemade kajastamisse kooliruumis vaheldust, mitmekesisust või hoopis uusi vaatenurki tuua, kutsume hõimuklubist osa võtma ka õpetajaid. Üritustest osavõtt on tasuta ning kõik üritused toimuvad Eesti Keele Instituudi saalis (Roosikrantsi 6) kolmapäeviti kl 17–18.
Ürituste toimumisajad, teemad ja esinejad:
4. märtsil Eva Toulouze, PhD (Tartu ülikool) “Udmurdi noorte neidude ja poiste täiskasvanuks saamise riitused, muutused 1994–2019”.
18. märtsil Liivo Niglas, PhD (Tartu Ülikool) “Neenetsid tänapäeval, filmid”.
1. aprillil Mika Keränen (kirjanik) “Karjalaseks olemine ja karjala keel Soomes”.
15. aprillil István Bán (M. Munkáci nim Eestimaa Ungarlaste Seltsi esimees) “Taga-Karpaatia ungarlased”.
29. aprillil Jaak Prozes (Fenno-Ugria Asutus) “25 aastat hõimuklubi”.

Atea Kool 2026
2026-04-16 00:00 - 23:59
Atea AS kutsub Eesti koolide IT-inimesi osalema Atea Kool 2026 sündmusel, kus saab tutvuda haridusasutustele loodud uuenduslike IT-lahendustega, mis aitavad muuta õppetöö veelgi tõhusamaks ja nutikamaks. Üritus leiab aset neljapäeval, 16. aprillil kell 10.00 T1 Venue sündmuskeskuses (Peterburi tee 2, Tallinn).
Päeva jooksul toimuvad ettekanded ning EXPO-alal saab uudistada Google’i, Microsofti, Dell Technologies, Lenovo, LEBA, Samsungi, Epsoni, Avad Balticu ning EdTech Estonia lahendusi ja seadmeid.
Lisainfo ja kava on leitav Atea veebilehel – www.atea.ee
Atea on suurim IT-teenuste ja terviklahenduste pakkuja Põhjamaades ja Baltikumis, tegutsedes Norras, Rootsis, Taanis, Soomes, Leedus, Lätis ja Eestis. Ateal on seitsmes riigis kokku üle 8000 töötaja. Eestis töötab Ateas üle 70 inimese ning kontorid asuvad Tallinnas ja Tartus. Viiendat aastat järjest on Atea valitud maailma 100 kõige jätkusuutlikuma ettevõtte hulka.

IT-päev tüdrukutele Tartus
2026-04-16 12:45 - 17:30
16. aprillil toimub Tartu ülikooli Delta õppehoones (Narva mnt 18) IT-päev tüdrukutele, kuhu Tartu ülikooli arvutiteaduse instituut kutsub osalema kõiki gümnaasiumis õppivaid tüdrukuid. Sel päeval tutvustame, mida kujutab endast eriala- ja karjäärivalik IT-valdkonnas. Saab kuulda inspireerivaid lühiettekandeid ja töötubades ka ise üht-teist põnevat korda saata.
Töötubades osalemine ei nõua varasemaid teadmisi ja oskusi, nii et võib tulla julgelt katsetama!
Lisaks pakume mõnusat kehakinnitust, toimub ringkäik Delta õppehoones ja päeva lõpetab ühine koogisöömine.
Üritus on tasuta.
Lisainfo ja registreerumine https://cs.ut.ee/et/uritus/it-paev-tudrukutele-2026

Tartu ülikooli mängujämm
2026-04-17 00:00 - 2026-04-19 23:59
17.–19. aprillini toimub Delta õppehoones Tartu ülikooli mängujämm, kuhu on oodatud kooliõpilased, gümnasistid ja algajad mänguarendajad. Tartu ülikooli mängujämmil lood oma esimese videomängu. Enamasti pole sul eelnevalt plaani ega tiimi – ürituse alguses antakse teema, mille põhjal hakkad oma mängu looma. See tähendab, et satud täiesti uude olukorda: ajurünnakud mänguideede üle, enda oskuste hindamine, uute asjade õppimine ja uute inimestega tutvumine. Lõpuks on sul valmis väike mäng, mida sa enne jämmi poleks arvanudki, et suudad teha. See on hariv, inspireeriv ja jõustav kogemus. See üritus on tasuta, toimub eesti keeles ja sobib mänguhuvilisetele noortele. Osaleda saab ka veebi teel.
Registreerumine https://gamejams.cs.ut.ee/

Veteranipäeva tähistamine Eesti sõjamuuseumis
2026-04-19 11:00 - 15:00
Veteranipäeva tähistamine: heategevuslik kohvik veteranide toetuseks ja sõjatehnika mudelite näituse avamine
P, 19.04 2026 kell 11–15 Eesti sõjamuuseumis Viimsi mõisas
https://esm.ee/kulastamine/sundmus/veteranipaeva-tahistamine/
Aprill on veteranikuu. Sel puhul on Eesti sõjamuuseumis pühapäeval 19. aprillil ainult üheks päevaks avatud heategevuslik kohvik veteranide toetuseks. Ühtlasi tähistame uue näituse “Röövritsikast tiigrini: 20. sajandi sõjatehnika mudelid” avamist eriprogrammiga, mis pakub põnevust suurtele ja väikestele mudeli- ja sõjatehnikahuvilistele. Lapsi ootab mudelautode minimaailm ja täiskasvanuid mudelimeistrit erituur. Veteranide naised, Naiskodukaitse ja sõjamuuseumi töötajad pakuvad heategevuslikus kohvikus oma küpsetisi.

CertiLingua koolide õpetajate ja õpilaste koostööpäev
2026-04-22 00:00 - 23:59
Eesti võõrkeeleõpetajate liit
22. aprillil Tallinnas CertiLingua koolide õpetajate ja õpilaste koostööpäev.
